ddrg/super_eurlex huggingface dataset:
A Bizottság határozata

(1990. február 27.)

az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodásnak az Európai Atomenergia-közösség nevében történő megkötéséről

(90/117/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre, és különösen annak 101. cikke második bekezdésére,

mivel az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodást 1989. december 18-án írták alá;

mivel az 1990. február 26-i határozattal a Tanács jóváhagyta az említett megállapodást abból a célból, hogy azt a Bizottság az Európai Atomenergia-közösség nevében megkösse;

mivel az említett megállapodást az Európai Atomenergia-közösség nevében meg kell kötni;

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodást [1] az Európai Atomenergia-közösség nevében a Bizottság megköti.

2. cikk

A megállapodás 25. cikkében előírt értesítést az Európai Atomenergia-közösség nevében a Bizottság elnöke küldi meg.

Kelt Brüsszelben, 1990. február 27-én.

a Bizottság részéről

Jacques Delors

az elnök

[1] A megállapodás szövegét csatolták e határozathoz.

--------------------------------------------------
A Tanács határozata

(1990. február 26.)

az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodás Európai Gazdasági Közösség általi megkötéséről

(90/116/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség külkapcsolatok területén kitűzött céljainak elérése érdekében szükség van az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodás megkötésére; mivel ezt a megállapodást az Európai Gazdasági Közösség nevében jóvá kell hagyni;

mivel úgy tűnik, hogy a megállapodásban előírt egyes gazdasági együttműködési intézkedések túllépik a Szerződésben előírt – különösen a közös kereskedelempolitika területén meghatározott – intézkedési hatásköröket,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Európai Atomenergia-közösség, valamint a Szovjet Szocialista Köztársaságok Szövetsége közötti, a kereskedelemről, valamint a kereskedelmi és gazdasági együttműködésről szóló megállapodást az Európai Gazdasági Közösség nevében a Tanács jóváhagyja.

A megállapodás szövegét csatolták e határozathoz [2].

2. cikk

A megállapodás 25. cikkében előírt értesítést az Európai Gazdasági Közösség nevében a Tanács elnöke küldi meg.

3. cikk

A tagállamok képviselőinek támogatásával a Közösséget a Bizottság képviseli a megállapodás 22. cikke által létrehozott vegyes bizottságban.

4. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1990. február 26-án.

a Tanács részéről

az elnök

M. Smith

[1] 1990. február 14-i vélemény (a Hivatalos Lapban még nem tetté közzé).

[2] HL L 68., 1990.3.15., 3. o.

--------------------------------------------------
A Tanács határozata

(1990. április 23.)

az Európai Gazdasági Közösség és a Svájci Államszövetség között az árufuvarozás tekintetében az alakiságok és ellenőrzések egyszerűsítéséről szóló megállapodás megkötéséről

(90/216/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Svájci Államszövetség között az árufuvarozás tekintetében az alakiságok és ellenőrzések egyszerűsítéséről szóló megállapodás elfogadásának lehetővé kell tennie a szerződő felek közötti határforgalom javítását; mivel ezért tanácsos a megállapodást jóváhagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség között az árufuvarozás tekintetében az alakiságok és ellenőrzések egyszerűsítéséről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 15. cikkében előírt vegyes bizottságban a Közösséget – a tagállamok képviselőinek segítségével – a Bizottság képviseli.

3. cikk

A megállapodás 22. cikkében előírt értesítést a Tanács elnöke küldi meg.

Kelt Luxembourgban, 1990. április 23-án.

a Tanács részéről

az elnök

A. Reynolds

--------------------------------------------------
A Tanács határozata

(1990. május 29.)

a Közös Árulap létrehozásáról szóló megállapodás megkötéséről

(90/373/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésére, és különösen annak 113. cikkére,

tekintettel a Bizottság javaslatára,

mivel a Közös Árualapot létrehozó megállapodás a tagállamok joghatósága alá és a közös kereskedelempolitikába tartozó kérdésekhez is kapcsolódik,

mivel a megállapodást a Közösség és tagállamai aláírták;

mivel a tagállamok a megállapodás 54. cikkében előírt megerősítő, elfogadási vagy jóváhagyási eljárásokat már lezárták;

mivel fontos, hogy a Közösség is jóváhagyja a megállapodást, és azt letétbe helyezze az Egyesült Nemzetek Szervezetének főtitkáránál,

A KÖVETKEZŐKÉPPEN HATÁROZOTT:

1. cikk

A Közös Árualapot létrehozó megállapodás a Közösség nevében ezennel jóváhagyva. A megállapodás jóváhagyását tanúsító okiratot a Közösség letétbe helyezi az Egyesült Nemzetek főtitkáránál.

A megállapodás szövegét csatolják e határozathoz.

2. cikk

A Tanács elnöke ezennel felhatalmazást kap annak a személynek a kijelölésére, aki a jóváhagyást tanúsító okiratot a Közösség nevében jogosult letétbe helyezni.

3. cikk

E határozatot az Európai Közösségek Hivatalos Lapjában teszik közzé.

Kelt Brüsszelben, 1990. május 29-én.

a Tanács nevében

az elnök

M. Geoghegan-Quinn

--------------------------------------------------
A Tanács határozata

(1990. április 23.)

az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről szóló 77/270/Euratom határozat végrehajtásáról szóló 77/271/Euratom határozat módosításáról

(90/212/Euratom)

AZ EURÓPAI KÖZÖSSÉGEK TANÁCSA,

tekintettel az Európai Atomenergia-közösséget létrehozó szerződésre,

tekintettel az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről szóló, 1977. március 29-i 77/270/Euratom tanácsi határozatra [1] és különösen annak 1. cikkére,

tekintettel a Bizottság javaslatára,

mivel a végrehajtott ügyletek teljes értéke elérte a 2800 millió ECU-t, amelyről a legutóbb a 85/537/Euratom határozattal [2] módosított 77/271/Euratom határozat [3] rendelkezett;

mivel a Közösség teljes energiaellátásának legnagyobb részét a nukleáris energia teszi ki, és jelentős beruházásokat kell eszközölni ebben az ágazatban mind a termelésben, a biztonsági követelmények szempontjából, mind a termelés utáni műveleteknél, különösen a hulladék újrafeldolgozásának és tárolásának vonatkozásában;

mivel a tapasztalatok azt jelezték, hogy azoknak a kölcsönöknek a teljes mennyiségét, amelyeknek felvételére a Bizottság az Európai Atomenergia-közösség nevében felhatalmazott, kívánatos 1000 millió ECU-vel megnövelni;

mivel a 77/271 határozatot ennek megfelelően módosítani kell,

A KÖVETKEZŐKÉPPEN HATÁROZOTT:

Egyetlen cikk

A 77/271/Euratom határozat egyetlen cikkét a következő váltja fel:

"Egyetlen cikk

A 77/270/Euratom határozat 1. cikke szerint meghatározott olyan kölcsönökre köthető szerződés, amelyek teljes tőkeösszege nem haladja meg a 4000 millió ECU elszámolási egységet.

Amikor a végrehajtott ügyletek teljes értéke eléri a 3800 millió ECU-t, a Bizottság tájékoztatja a Tanácsot, amely a lehető leghamarabb egyhangú határozat alapján eljárva dönt az új összeg meghatározásáról."

Kelt Luxembourgban, 1990. április 23-án.

a Tanács részéről

az elnök

A. Reynolds

[1] HL L 88., 1977.4.6., 9. o.

[2] HL L 334., 1985.12.12., 23. o.

[3] HL L 88., 1977.4.6., 11. o.

--------------------------------------------------
A Tanács határozata

(1990. október 8.)

az Európai Gazdasági Közösség és az Argentin Köztársaság közötti kereskedelmi és gazdasági együttműködésről szóló keretmegállapodás megkötéséről

(90/530/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a külgazdasági kapcsolatok körében céljai elérése érdekében a Közösségnek az Argentin Köztársasággal kötött kereskedelmi és gazdasági együttműködésről szóló keretmegállapodást jóvá kell hagynia,

mivel a megállapodás keretében javasolt együttműködés egyes formái túllépnek a közös kereskedelempolitikában előírt cselekvési hatáskörön,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Argentin Köztársaság közötti kereskedelmi és gazdasági együttműködési keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 11. cikkében előírt értesítést a Közösség nevében Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 7. cikke által létrehozott vegyes bizottságban.

Kelt Luxembourgban, 1990. október 8-án.

a Tanács részéről

az elnök

E. Rubbi

[1] HL C 87., 1990.4.5., 7. o.

[2] HL C 231., 1990.9.17.

[3] A megállapodás hatálybalépésének napját a Tanács Főtitkársága az Európai Közösségek Hivatalos Lapjában kihirdeti.

--------------------------------------------------
A Tanács határozata

(1990. szeptember 24.)

egyrészről az Európai Gazdasági Közösség, másrészről a Finn Köztársaság, az Izlandi Köztársaság, a Norvég Királyság, az Osztrák Köztársaság, a Svájci Államszövetség és a Svéd Királyság között a műszaki szabályzatok terén folytatott információcserére vonatkozó eljárás megállapításáról szóló megállapodás megkötéséről

(90/518/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösségnek a Finn Köztársasággal, az Izlandi Köztársasággal, a Norvég Királysággal, az Osztrák Köztársasággal, a Svájci Államszövetséggel és a Svéd Királysággal kötött szabadkereskedelmi megállapodásainak céljai között szerepel a kereskedelem akadályainak megszűntetése;

mivel a Közösségnek érdekében áll az említett államokkal a kereskedelem technikai akadályai keletkezésének elkerülése érdekében a műszaki szabályzatok terén folytatandó információcsere kialakítása;

mivel a Bizottság tárgyalásokat folytatott az említett államokkal, amelynek eredményeképpen Brüsszelben 1989. december 19-én megállapodást írtak alá,

A KÖVETKEZŐKÉPPEN HATÁROZOTT:

1. cikk

(1) A Közösség nevében egyrészről az Európai Gazdasági Közösség, és másrészről a Finn Köztársaság, az Izlandi Köztársaság, a Norvég Királyság, az Osztrák Köztársaság, a Svájci Államszövetség és a Svéd Királyság között a műszaki szabályzatok terén folytatott információcserére vonatkozó eljárás megállapításáról szóló megállapodást a Tanács jóváhagyja.

(2) A megállapodás szövegét csatolták e határozathoz.

2. cikk

A megállapodás 17. cikkében [1] előírt értesítést a Közösség nevében a Tanács elnöke küldi meg.

Kelt Brüsszelben, 1990. szeptember 24-én.

a Tanács részéről

az elnök

V. Saccomandi

[1] HL L 291., 1990.10.23., 43. o.

--------------------------------------------------
A Tanács határozata

(1990. november 19.)

az Európai Újjáépítési és Fejlesztési Bank létrehozásáról szóló megállapodás elfogadásáról

(90/674/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közép- és Kelet-Európában élőket szoros történelmi kötelékek fűzik a Közösségben élőkhöz; mivel e kötelékek az együttműködési és kereskedelmi megállapodások révén egyre erősödnek;

mivel Közép- és Kelet-Európa országai elkötelezték magukat a többpárti demokrácia alapelvei, a jogállamiság és az emberi jogok tiszteletben tartása mellett; mivel ezen országok készek arra, hogy reformokat vezessenek be gazdaságuk piacgazdasággá fejlesztése érdekében;

mivel a gazdasági reformok jelentős mértékben hozzájárulnak ezen országok és a Közösség kapcsolatai erőteljes fejlődéséhez; és mivel ez a Közösség egészében a gazdasági tevékenységek harmonikus fejlődését segíti elő;

mivel a piacgazdaságba való átmenet jelentős beruházásokat tesz szükségessé elsősorban a magánszektorban, de az állami szektorban is; mivel egy speciális bank létrehozása segíthet e beruházások finanszírozásának biztosításában;

mivel 40 ország, az Európai Közösséggel és az Európai Beruházási Bankkal együtt, kifejezésre juttatta azon szándékát, hogy tagja kíván lenni az Európai Újjáépítési és Fejlesztési Banknak, amely alapvető jellegét tekintve európai, tagságát tekintve nemzetközi; mivel ennek érdekében megállapodást kötöttek;

mivel a megállapodás megkötése az Európai Gazdasági Közösség részéről a Közösség külgazdasági kapcsolatok terén kitűzött céljainak eléréséhez szükséges; mivel a Szerződés a 235. cikkben szereplőn túl nem határoz meg más hatáskört e határozat elfogadásához,

A KÖVETKEZŐKÉPPEN HATÁROZOTT:

1. cikk

Az Európai Újjáépítési és Fejlesztési Bankot létrehozó megállapodást az Európai Gazdasági Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Banknak a megállapodás 23. cikkének (1) bekezdése értelmében a Közösséget képviselő kormányzóját és annak póttagját a Bizottság nevezi ki.

3. cikk

(1) A Közösség részéről a Bizottság kijelöli azon intézményt, amely a megállapodás 34. cikkének (1) bekezdése alapján letéteményesként jár el.

(2) A Bizottság az a hivatalos testület, amellyel a Bank a megállapodás 34. cikkének (2) bekezdésében megállapítottak szerint kapcsolatot tarthat.

4. cikk

A megállapodás 61. cikkében előírt jóváhagyó okiratot a Közösség részéről a Tanács elnöke helyezi letétbe.

5. cikk

Ezt a határozatot az Európai Közösségek Hivatalos Lapjában [2] ki kell hirdetni.

Kelt Brüsszelben, 1990. november 19-én.

a Tanács részéről

az elnök

G. Carli

[1] HL C 284., 1990.11.12.

[2] A megállapodás hatálybalépését a Tanács főtitkársága kihirdeti az Európai Közösségek Hivatalos Lapjában.

--------------------------------------------------
A Bizottság határozata

(1990. november 30.)

a szakmai vagy üzleti titoktartási kötelezettség alá tartozó iratok titkosításának feloldására vonatkozó részletes szabályok megállapításáról szóló 89/196/EGK, Euratom, ESZAK határozat módosításáról

(90/631/Euratom, ESZAK, EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösség és az Európai Atomenergia-közösség levéltárainak a nyilvánosság számára történő megnyitásáról szóló, 1983. február 1-jei 354/83/EGK, Euratom tanácsi rendeletre [1], és különösen annak 9. cikkére,

tekintettel az Európai Szén- és Acélközösség levéltárainak a nyilvánosság számára történő megnyitásáról szóló, 1983. február 8-i 359/83/ESZAK bizottsági határozatra [2], és különösen annak 9. cikkére,

mivel a Közösségek levéltárainak a nyilvánosság számára történő megnyitására vonatkozó szabályok szerint a szakmai vagy üzleti titoktartási kötelezettség alá tartozó iratokat és egyéb irattári anyagokat csak akkor lehet a nyilvánosság számára hozzáférhetővé tenni, ha az azokban érintett személy vagy vállalkozás azzal szemben nem emel kifogást; mivel e célból a Bizottság köteles tájékoztatást adni arról a szándékáról, hogy az iratokat és egyéb irattári anyagokat a nyilvánosság számára hozzáférhetővé kívánja tenni;

mivel az Európai Gazdasági Közösség levéltárainak a nyilvánosság számára történő megnyitásával jelentősen megnő a titoktartási kötelezettség alól feloldható iratok száma;

mivel, különösen címváltozás vagy jogutódlás esetében, gyakran nehéz az érintett személy vagy vállalkozás előzetes értesítése;

mivel a Közösségek levéltárainak a nyilvánosság számára történő megnyitására irányuló eljárás hatékonyságának biztosítása érdekében olyan rendelkezést kell hozni, amely felhatalmazza a Bizottságot arra, hogy az érintett személyt vagy vállalkozást az Európai Közösségek Hivatalos Lapjában közzétett értesítés útján tájékoztassa,

A KÖVETKEZŐKÉPPEN HATÁROZOTT:

1. cikk

A 89/196/EGK, Euratom, ESZAK bizottsági határozat [3] 1. cikke helyébe a következő szöveg lép:

"1. cikk

A 354/83/EGK, Euratom rendelet 4. cikkének vagy a 359/83/ESZAK bizottsági határozat 4. cikkének alkalmazása céljából a Bizottság értesítést tesz közzé az Európai Közösségek Hivatalos Lapjában, hogy tájékoztassa az érintett személyeket vagy vállalkozásokat azon szándékáról, hogy a nyilvánosság számára hozzáférhetővé kíván tenni szakmai vagy üzleti titoktartási kötelezettség alá tartozó iratot vagy egyéb irattári anyagot, és felhívja az érintett személyt vagy vállalkozást, hogy esetleges kifogását nyolc héten belül tegye meg.

Amennyiben a megállapított határidőn belül kifogást nem emelnek, az irat vagy egyéb irattári anyag a nyilvánosság számára hozzáférhetővé válik."

2. cikk

Ezt a határozatot 1990. november 30-tól kell alkalmazni.

Kelt Brüsszelben, 1990. november 30-án.

a Bizottság részéről

Jacques Delors

az elnök

[1] HL L 43., 1983.2.15., 1. o.

[2] HL L 43., 1983.2.15., 14. o.

[3] HL L 73., 1989.3.17., 52. o.

--------------------------------------------------
A Tanács határozata

(1990. november 26.)

az Európai Gazdasági Közösség és az Andorrai Hercegség között levélváltás formájában létrejött megállapodás megkötéséről

(90/680/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 113. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Közösség és az Andorrai Hercegség közötti kereskedelmi kapcsolatok vonatkozásában a jelenleg hatályos nemzeti rendelkezéseket egy közösségi rendszerrel szükséges felváltani;

mivel a földrajzi, történelmi és társadalmi-gazdasági tényezők miatt az Andorrai Hercegség számára különleges rendelkezéseket kell biztosítani az utasok személyes poggyászában található árukra alkalmazandó importvám, forgalmi adó és fogyasztási adó alóli mentességek tekintetében;

mivel az Európai Gazdasági Közösség és az Andorrai Hercegség között levélváltás formájában megkötött megállapodást aláírták 1990. június 28-án Luxemburgban; mivel a megállapodás jóváhagyásra szorul,

ELFOGADTA EZT A HATÁROZATOT:

1. cikk

A Közösség részéről jóváhagyják az Európai Gazdasági Közösség és az Andorrai Hercegség között levélváltás formájában megkötött megállapodást, valamint az ahhoz csatolt megállapodást és nyilatkozatokat.

Az első albekezdésben hivatkozott okmányok szövegét csatolták e határozathoz.

2. cikk

A Közösség nevében a Tanács elnöke küldi meg a megállapodás [2] 24. cikkében meghatározott értesítést.

Kelt Brüsszelben, 1990. november 26-án.

a Tanács részéről

az elnök

C. Donat Cattin

[1] 1990. november 23-i vélemény (A Hivatalos Lapban még nem tették közzé).

[2] HL L 374., 1990.12.31., 33. o.

--------------------------------------------------
A Tanács határozata

(1990. december 4.)

a Spitzbergák és a Medve-sziget térségében, továbbá a NAFO Egyezmény szerinti 3M körzetben a tőkehalfogási lehetőségek megosztásáról szóló 87/277/EGK határozat módosításáról

(90/655/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Spanyolország és Portugália csatlakozási okmányával módosított, a halászati erőforrások megőrzésére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1] és különösen annak 11. cikkére,

tekintettel a Bizottság javaslatára [2],

tekintettel az Európai Parlament véleményére [3],

mivel Németország egyesítése megváltoztatta azt az eredeti fogásmennyiséget, amelynek alapján a 87/277/EGK határozat [4] megszületett; mivel ezt a határozatot módosítani kell annak érdekében, hogy az egykori Német Demokratikus Köztársaság által fogott mennyiségeket a határozat mellékletében a halászati men nyiségek százalékos megosztásának kiszámításánál számításba vegyék,

A KÖVETKEZŐKÉPPEN HATÁROZOTT:

Egyetlen cikk

A 87/277/EGK határozat melléklete helyébe e határozat melléklete lép.

Kelt Brüsszelben, 1990. december 4-én.

a Tanács részéről

az elnök

G. De Michelis

[1] HL L 24., 1983.1.27., 1. o.

[2] HL C 248., 1990.10.2., 11. o.

[3] 1990. november 21-i vélemény (a Hivatalos Lapban még nem tették közzé).

[4] HL L 135., 1987.5.23., 29. o.

--------------------------------------------------

MELLÉKLET

Tőkehal a Spitzbergákon és a Medve-sziget területén (ICES II b körzet)

Teljes kifogható mennyiség (tonna) | Közösségi részesedés (tonna) | Németország (%) | Spanyolország (%) | Franciaország (%) | Portugália (%) | Egyesült Királyság (%) | Összes többi tagállam (teljes mennyiség) |

| ELSŐ RÉSZLET | A közösségi részesedés százaléka a többi tagállam számára meghatározott átalánymennyiség levonása után | Átalány mennyiség |

| 22018 vagy kevesebb | 19,24 | 49,73 | 8,21 | 10,50 | 12,32 | 100 tonna |

| MÁSODIK RÉSZLET | A közösségi részesedés százaléka az első részlet és a többi tagállam számára meghatározott mennyiség levonása után | Átalány mennyiség |

| 22019–24220 | 29,71 | 28,45 | 16,44 | 4,21 | 21,19 | 250 tonna |

| | | | | | | A közösségi részesedés százaléka |

700001–800000 | 24221–27680 | 29,54 | 28,54 | 16,46 | 4,27 | 21,19 | 1,91 |

800001–900000 | 27681–31140 | 29,51 | 28,56 | 16,47 | 4,27 | 21,19 | 2,86 |

900001–1000000 | 31141–34600 | 29,54 | 28,54 | 16,46 | 4,27 | 21,19 | 3,82 |

1000001 vagy több | 34601 vagy több | 29,54 | 28,54 | 16,46 | 4,27 | 21,1 | 4,77 |

Tőkehal a NAFO 3M körzetében

| Németország (%) | Spanyolország (%) | Franciaország (%) | Portugália (%) | Egyesült Királyság (%) |

ELSŐ RÉSZLET 7500 tonna vagy kevesebb | 9,33 | 28,67 | 4,00 | 39,33 | 18,67 |

MÁSODIK RÉSZLET 7500 tonna felett | 1,76 | 37,81 | 5,38 | 51,97 | 3,08 |

--------------------------------------------------